سووپەرمان

سوپەرمان () سوپەر پاڵەوانێکی خەیاڵییە کە لە کۆمیکە ئەمریکییەکان دەردەکەوێت، کارەکتەرەکە لە ساڵی ١٩٣٨ لەلایەن نووسەر جێری سیگڵ و وێنەکێش جۆو شەستەر دروست کراوە، دواتر کارەکتەرە فرۆشرا بە کۆمیکەکانی دی سی و بۆ یەکمجار لە ساڵی ١٩٣٨دا لەناو کۆمیکەکان دەرکەوت. لە ئەنجامدا لە چەندین زنجیرەی ڕادیۆیی، بەرگی ڕۆژنامەکان، بەرنامەی تەلەڤیزیۆنی، فیلمەکان، و یارییە ڤیدیۆیییەکاندا دەرکەوت.

 چیرۆک 
سوپەرمان لە ھەسارەی کریپتۆن لەدایکبووە و ناوی کال-ئێل (Kal-El) بووە. دوو (یان سێ) ساڵ پێش ئەوەی ھەسارەکەی، کریپتۆن، بتەقێتەوە و لەناو بچێت، لەدایکبووە. باوکی، زانا جۆر-ئێل (Jor-El)، خستوویەتییە ناو مووشەکێکەوە کە ئاراستەی ھەسارەی زەوی کردووە و چەند چرکەیەک پێش وێرانبوونی کریپتۆن ھەڵی داوە. باوکی سوپەرمان پێشبینی کردبوو کە کریپتۆن لەسەر لێواری تەقینەوەیە، بەڵام ھیچ کام لە ھاووڵاتیانی باوەڕیان پێ نەکرد؛ بۆیە جۆر-ئێل ویستی کوڕەکەی ڕزگار بکات، ھەروەھا لارا خێزانی و دایکی سوپەرمانیش، بەڵام لارا ڕەتی کردەوە ھاوسەرەکەی بەجێبھێڵێت و مانەوەی لەگەڵیدا ھەڵبژارد (بەو ھیوایەی کە بەم کارەی چانسی ڕزگاربوونی کوڕەکەی لەناو کەشتییە ئاسمانییەکەیدا زیاتر بکات). ھۆکاری ھەڵبژاردنی ھەسارەی زەوی، ھێزی کێشکردنە لاوازەکەی بوو (بە بەراورد بەوەی لەسەر کریپتۆن) و ھەروەھا بەھۆی خۆری زەردەوە کە ڕۆژی زەوی ڕووناک دەکاتەوە.

چارەنووسی سوپەرمانی بچووک بەوە کۆتایی ھات کە لەسەر ھەسارەی زەوی نیشتەوە، بەدیاریکراوی لە شاری سمۆڵڤیڵ، لەوێ لەلایەن جۆناسان کێنت و ھاوسەرەکەی مارسا کێنتەوە دۆزرایەوە و بەخێو کرا. لەگەڵ گەورەبوونیدا، کوڕە بچووکەکە دەستی کرد بە دۆزینەوەی ئەوەی کە خاوەنی توانای سەرووسروشتییە کە لە ھی مرۆڤەکان بەھێزترە. لەو کاتانەی کە خەریکی شەڕکردن نەبوو لەگەڵ خراپەکاراندا، سوپەرمان وەک ڕۆژنامەنووسێک لە ڕۆژنامەی دەیلی پلانێت کاری دەکرد. ئەم کارەی وەک پۆشاکێک بەکاردەھێنا بۆ شاردنەوەی ژیانە دوولایەنەکەی (ئەوی دیکەی)، و ناوی کلارک کێنتی ھەڵگرتبوو و لە شارێکی خەیاڵی ئەمریکیدا دەژیا کە پێی دەوترا «میترۆپۆلیس»

یەکەم و بەھێزترین خۆشەویستیی کلارک کێنت، ھاوکارە ڕۆژنامەنووسەکەی، لۆیس لەین بوو. دوای زنجیرەیەک چیرۆکی خۆشەویستی و ڕاکێشان و ناکۆکی، کلارک کێنت لە زنجیرە نوێیەکانی چیرۆکەکانی سوپەرماندا لەگەڵ خۆشەویستەکەی لۆیس ھاوسەرگیری کرد. سیفات و ڕوخسار و توانایە سەرووسروشتییەکانی سوپەرمان بەدرێژایی ساڵان و لەگەڵ گۆڕانیدا لە چیرۆکی نەخشێندراوەوە بۆ زنجیرەی ڕادیۆیی، پاشان تەلەڤیزیۆنی، فیلمی سینەمایی، کارتۆن و یاری ڤیدیۆیی، گۆڕانکاری و پەرەسەندنی بەسەردا ھاتووە.

 سەرچاوەکان 

 بەستەرە دەرەکییەکان 


 سوپەرمانی جیلی ئاڵتوونی ، جیلی زیوی  و جیلی ھاوچەرخ  لە بنکەدراوەی کۆمیکەکان

 سوپەرمان لە بنکەدراوەی ئینتەرنێتیی فیلمەکان

پۆل:سووپەرمان
پۆل:کەسایەتییە خەیاڵییەکان
پۆل:چاندی ئەمریکی
پۆل:کارەکتەرەکانی تەلەڤیزیۆنی کۆمیکەکانی دی سی
پۆل:بوونەوەرە بیانییەکانی دی سی کۆمیکس
پۆل:کەسایەتییەکانی دی سی کۆمیکس کە دەتوانن بە خێرایی سەرووسورشتی بجوڵێن
پۆل:کەسایەتییە کۆمیکەکانی دی سی بە چاکبوونەوەی خێرا
پۆل:کەسایەتییە کۆمیکەکانی دی سی بە ھێزێکی سەرووسروشتی
پۆل:سووپەرھیرۆکانی دەرەوەی زەوی دی سی کۆمیکس
پۆل:کەسایەتییەکانی ناو فیلمەکانی دی سی کۆمیکس
پۆل:سووپەرھیرۆکانی دی سی کۆمیکس
پۆل:کەسایەتییە خەیاڵییەکان کە توانای ئاگر یان گەرمییان ھەیە
پۆل:کۆچبەرە خەیاڵییەکان بۆ ئەمریکا
پۆل:کەسایەتیی زنجیرە فیلمەکان
پۆل:کارەکتەرەکانی تەلەفیزیۆنی کۆمیکەکانی دی سی